EkBass/fiwiki-20250220-pages-articles huggingface dataset:
Cyrus West Field

Cyrus West Field (30. marraskuuta 1819 Stockbridge, Massachusetts, Yhdysvallat – 12. heinäkuuta 1892 New York City, Yhdysvallat) oli yhdysvaltalainen liikemies, joka muistetaan ensimmäisen transatlanttisen kaapelin toteuttamisesta. ==Elämä ja ura== Field oli juristi David Dudley Fieldin ja Yhdysvaltain korkeimman oikeuden tuomarin Stephen Johnson Fieldin nuorempi veli. 15-vuotiaana hänestä tuli virkailija newyorkilaisen A. T. Stewart & Co:n liikkeessä, jossa hän työskenteli kolme vuotta. Hän työskenteli sitten kaksi vuotta veljensä Matthew Dickinson Fieldin kanssa paperitehtaassa Leessä Massachusettsissa. Vuonna 1840 hän aloitti itsenäisesti paperiliiketoiminnan Westfieldissä Massachusettsissa, mutta hänestä tuli melkein heti osakas New Yorkissa toimivaan paperin tukkukauppaan E. Root & Co:hon, joka kuitenkin epäonnistui seuraavana vuonna. Field perusti pian sen jälkeen lankonsa kanssa yrityksen Cyrus W. Field & Co., ja vuoteen 1853 mennessä hän oli kerännyt suuren omaisuuden, maksoi Rootin velat ja vetäytyi aktiivisesta liiketoiminnasta. Samana vuonna hän matkusti taiteilija Frederic Edwin Churchin kanssa Etelä-Amerikassa. Vuonna 1854 hän kiinnostui veljensä Matthew'n kautta insinööri Frederick Newton Gisbornen hankkeesta, joka koski Newfoundlandin halki kulkevaa lennätintä, ja häntä kiehtoi ajatus Atlantin yli kulkevasta lennätinkaapelista, johon liittyen hän kysyi neuvoja Samuel Morselta ja Matthew Fontaine Maurylta. Peter Cooperin, Moses Taylorin, Marshall Owen Robertsin ja Chandler Whiten kanssa hän perusti New York, Newfoundland & London Telegraph Company -yhtiön. Kun hän oli varmistanut maihinnousuoikeudet Amerikan puolella valtamerta, hän ja insinööri John Watkins Brett, joka oli nyt hänen tärkein liikekumppaninsa, ottivat yhteyttä insinööri Charles Tilston Brightiin Lontoossa, ja joulukuussa 1856 he perustivat Isossa-Britanniassa Atlantic Telegraph Companyn. He saivat valtionavustuksen sekä Ison-Britannian että Yhdysvaltain hallituksilta. Kaapelin laskemista yritettiin epäonnistuneesti elokuussa 1857 ja kesäkuussa 1858, mutta lopulta kaapeli saatiin laskettua 7. heinäkuuta - 5. elokuuta 1858 välisenä aikana. Jonkin aikaa viestejä välitettiin, mutta lokakuussa kaapelista tuli käyttökelvoton sen eristyksen pettämisen vuoksi. Field ei kuitenkaan luopunut yrityksestä, ja lopulta heinäkuussa 1866, edellisen vuoden epäonnistuneen yrityksen jälkeen, kaapeli laskettiin ja otettiin onnistuneesti käyttöön. Yhdysvaltain kongressi myönsi hänelle kultamitalin, ja hän sai monia muitakin kunnianosoituksia sekä kotimaassa että ulkomailla. Vuonna 1877 hän osti enemmistöosuuden New York Elevated Railroad Companysta, jonka toimitusjohtajana hän toimi vuosina 1877-1880. Hän työskenteli Jay Gouldin kanssa Wabashin rautatien loppuunsaattamiseksi, ja hän myös osti The New York Evening Express- ja The Mail -sanomalehdet ja yhdisti ne The Mail and Express -sanomalehdeksi, jota hän johti kuuden vuoden ajan. Field kärsi kuitenkin raskaita taloudellisia tappioita myöhempinä vuosinaan. ==Lähteet== ==Aiheesta muualla== Luokka:Yhdysvaltalaiset liikemiehet Luokka:Vuonna 1819 syntyneet Luokka:Vuonna 1892 kuolleet
Bipin Karki

Bipin Karki (; s. 21. elokuuta 1982 Bahuni, Morangin piirikunta) on nepalilainen näyttelijä.Anup Ojha, Method to the madness The Kathmandu Post 31.12.2017, viitattu 4.5.2024 Karki sai terveydenhuollon koulutusta ennen kuin muutti Katmanduun vuonna 1999. Siellä hän opiskeli englanninkielistä kirjallisuutta ja journalismia, mutta keskeytti opintonsa ja työskenteli sekalaisissa työtehtävissä. Karki alkoi tehdä esiintymisiä pienissä rooleissa ja tuli tunnetuksi Nepalin demokratialiikkeen protestiteatterista vuodesta 2006 lähtien. Hän pääsi Aarohan Gurukul -teatteriin harjoittelijanäyttelijäksi. Häntä opetti ohjaaja Sunil Pokharel. Karki esiintyi muun muassa näytelmässä Tara Baji Lai Lai. Hän esiintyi kaikkiaan yli 20:ssä näytelmässä Aarohan Gurukul -teatterissa, kunnes se suljettiin vuonna 2011. Ansioiduttuaan teatterinäyttelijänä Karki siirtyi elokuvateollisuuteen. Elokuvauransa aikanakin Karki on esiintynyt eräissä näytelmissä, kuten Sunil Pokharelin ohjauksissa Roshomon ja Hariyo Dhunga. Karki esiintyi pääosassa (Bhasme Don) elokuvassa Pashupati Prasad (2016)Bishnu Sharma, Bipin Karki: Nepali filmmakers should now focus on the style of filmmaking Onlinekhabar 19.10.2023, viitattu 4.5.2024 ja sai roolisuorituksestaan useita palkintoja. Hän esiintyi myös sen jatko-osassa Pashupati Prasad 2: Bhasme Don (2023). Muita elokuvia, joissa Karki on esiintynyt, ovat olleet muiden muassa Jatra, Hari, Naakaa ja Kalo Pothi. Hän esiintyi myös Venetsian elokuvajuhlilla ensi- iltansa saaneessa elokuvassa The Red Suitcase. Karki meni vuonna 2016 naimisiin Reshma Katwalin kanssa. == Lähteet == == Aiheesta muualla == * Luokka:Nepalilaiset näyttelijät Luokka:Vuonna 1982 syntyneet Luokka:Elävät henkilöt
Yi U

Yi U (kor. 이우; 15. marraskuuta 1912 – 7. elokuuta 1945) oli Korean keisarillisen perheen jäsen ja Japanin keisarillisen armeijan everstiluutnantti toisen maailmansodan aikana. Yi U syntyi 15. marraskuuta 1912 Soulissa. 역사속 8월 7일 조선 왕자 이우, 원자폭탄에 희생 Opinion News Hänen isä oli Yi Kang, keisari Gojongin viides lapsi. Hän lähti Japaniin opiskelemaan vuonna 1922. Hän valmistui nuorisoväen sotilaskoulusta ja armeijan upseerikoulusta. Ystävien tarinoiden perusteella hän inhosi japanilaisia ja oli kilpailuhenkinen. Yi U meni naimisiin Park Chan-jun kanssa vaikeuksien jälkeen vuonna 1935 ja heille syntyi kaksi poikaa. Yi palveli Japanin armeijassa ja oli sijoitettuna Kiinaan. Hän aloitti aliluutnanttina 25. lokakuuta 1933, ylennettiin luutnantiksi 25. lokakuuta 1935, kapteeniksi 1. maaliskuuta 1938, majuriksi 15. lokakuuta 1941 ja everstiluutnantiksi 10. kesäkuuta 1945. Choson; The Yi Dynasty; GENEALOGY The Royal Ark Yi U kuoli 7. elokuuta 1945 Hiroshiman atomipommituksessa. == Lähteet == == Aiheesta muualla == Luokka:Vuonna 1912 syntyneet Luokka:Vuonna 1945 kuolleet
Ezra Cornell

Ezra Cornell (11. tammikuuta 1807 Westchester Landing, New Yorkin osavaltio, Yhdysvallat – 9. joulukuuta 1874 Ithaca, New York, Yhdysvallat) oli yhdysvaltalainen liikemies ja hyväntekeväisyyden harjoittaja. Hän oli Western Union Telegraph Companyn perustaja ja Cornellin yliopiston perustamisen keskeinen vaikuttaja. ==Elämä ja ura== Cornellin vanhemmat olivat Massachusettsista kotoisin olleita kveekareita. Hän kävi Westchesterin ja Madisonin piirikuntien kouluja, työskenteli kirvesmiehenä Syracusessa, asettui Ithacaan vuonna 1828, ja hän toimi monta vuotta Ithaca Fallsin tehtaiden johtajana. Hänen suunnittelemansa ja toteuttamansa Fall Creekin vesivoimalaitos on huomattava. Cornell ryhtyi Samuel Morsen kanssa yhteistyöhön sähköisen lennättimen varhaisessa kehittämisessä ja valvoi Washingtonin ja Baltimoren välille kesäkuussa 1844 avatun Yhdysvaltain ensimmäisen lennätinlinjan rakentamista. Hän kiinnitti ensimmäisenä lennätinjohdot pylväisiin vuonna 1844. Hän paneutui lennätinlinjojen perustamiseen kaikkialla pohjoisissa ja läntisissä osavaltioissa, ja hän keräsi suuren omaisuuden lennätinalan pioneerina. Hän oli yksi Western Unionin perustajista, ja toimi sen johtajana kaksikymmentä vuotta, ja suurimman osan tästä ajasta hän oli yhtiön suurin yksittäinen osakkeenomistaja. Hän oli myös kiinnostunut maatalouden kehittämisestä. Hän osallistui ensimmäiseen republikaanien puoluekokoukseen Pittsburghissa vuonna 1856. Hän toimi New Yorkin osavaltion maatalousyhdistyksen puheenjohtajana vuonna 1862, edusti yhdistystä Lontoossa pidetyssä kansainvälisessä näyttelyssä ja matkusti paljon Euroopassa. Hän oli New Yorkin osavaltion lainsäädäntöelimen jäsen vuosina 1862–1863 ja osavaltion senaattori vuosina 1864–1868. Cornell oli Ithacassa sijaitsevan Cornellin yliopiston keskeinen perustaja. Cornell perusti Ithacaan myös Cornellin kirjaston. Viimeisinä elinvuosinaan Cornell rakennutti rautateitä, jotta Ithaca saataisiin liitettyä osavaltion yleiseen rautatiejärjestelmään. ==Lähteet== ==Aiheesta muualla== Luokka:Yhdysvaltalaiset liikemiehet Luokka:Yhdysvaltalaiset hyväntekeväisyyden harjoittajat Luokka:Vuonna 1807 syntyneet Luokka:Vuonna 1874 kuolleet
Tangen

Tangen on taajama Stangen kunnassa Innlandetin läänissä Norjassa. Taajaman pinta-ala on 0,6 neliökilometriä ja asukasluku 520 vuonna 2023. ==Kuvia== Tangen skole (Stange).jpg|Tangenin koulu Kryssing på Tangen stasjon.jpg|Tangenin asema Dovren radan varrella Tangen church.jpg|Tangenin kirkko ==Lähteet== Luokka:Stange Luokka:Norjan taajamat
Bekkelaget

Bekkelaget tai Ottestad on taajama Stangen kunnassa Innlandetin läänissä Norjassa. Taajaman pinta-ala on 3,3 neliökilometriä ja asukasluku 6 962 vuonna 2023. Ottestad kirke.jpg|Ottestadin kirkko ==Lähteet== Luokka:Stange Luokka:Norjan taajamat
Tara Air

Tara Air on nepalilainen lentoyhtiö. Sen pääpaikka on Tribhuvanin kansainvälinen lentoasema (Katmandu) ja toinen merkittävä keskus Nepalgunjin lentoasema.Tara Air Alternative Airlines, viitattu 4.5.2024 Tara Air perustettiin lokakuussa 2009.Tara Airlines Nepal Flight Ticket, viitattu 4.5.2024 Se on Yeti Airlinesin sisaryhtiö, joka on keskittynyt lyhyisiin lentoihin. Tara Airin pääpainona on lentojen tarjoaminen vuoristoisten alueiden syrjäisille lentoasemille. Lentoyhtiö tarjoaa myös charterlentoja. Vuonna 2019 Forbes-lehti sisällytti Tara Airin luetteloonsa maailman vaarallisimmista lentoyhtiöistä.James Asquith, The 2019 List Of The Most Dangerous Airlines In The World Forbes 6.10.2019, viitattu 4.5.2024 pienoiskuva|vasen|Tara Airin DHC-6 Twin Otter. == Katso myös == * Tara Airin lento 193 == Lähteet == == Aiheesta muualla == * Viralliset sivut Luokka:Nepalilaiset lentoyhtiöt
Ilseng

Ilseng on taajama Stangen ja Hamarin kunnissa Innlandetin läänissä Norjassa. Taajaman pinta-ala on 1,1 neliökilometriä ja asukasluku 969 vuonna 2023. Heistä noin 97 prosenttia asuu Stangen puolella. ==Lähteet== Luokka:Stange Luokka:Hamar Luokka:Norjan taajamat
Floriana

Floriana (maltaksi Il-Furjana tai Il-Floriana) on kunta Maltalla. Sen asukasluku oli 2 032 vuonna 2019. Floriana rajaa pääkaupunki Vallettaa, ja siellä sijaitsee useita Maltan hallinnon rakennuksia. Florianan merkittävimpiin nähtävyyksiin kuuluu Pyhän Publiuksen kirkko, Argotti-puutarha ja Granaries-aukio. == Lähteet == == Aiheesta muualla == Luokka:Maltan kunnat
Romedal

Romedal (virallisesti Romedal sentrum) on taajama Stangen kunnassa Innlandetin läänissä Norjassa. Taajaman pinta-ala on 0,5 neliökilometriä ja asukasluku 733 vuonna 2023. Vuoteen 1964 saakka Romedal oli itsenäinen kunta. ==Kuvia== Romedal kirke.jpg|Romedalin kirkko ==Lähteet== Luokka:Stange Luokka:Norjan taajamat Luokka:Norjan entiset kunnat
Gata

Gata on taajama Stangen kunnassa Innlandetin läänissä Norjassa. Taajaman pinta-ala on 0,6 neliökilometriä ja asukasluku 540 vuonna 2023. Vallset kirke.jpg|Vallsetin kirkko ==Lähteet== Luokka:Stange Luokka:Norjan taajamat
Sørbygdafeltet

Sørbygdafeltet tai Starhellinga on taajama Stangen kunnassa Innlandetin läänissä Norjassa. Taajaman pinta-ala on 0,4 neliökilometriä ja asukasluku 427 vuonna 2023. ==Lähteet== Luokka:Stange Luokka:Norjan taajamat
Romedalin kirkko

Romedalin kirkko () on Stangen kunnassa Innlandetin läänissä Norjassa sijaitseva kivinen pitkäkirkko vuodelta 1887. Romedal kirke altertavle.jpg|Alttari ==Lähteet== ==Aiheesta muualla== Luokka:Norjan kivikirkot Luokka:Stange
Stangen kirkko

Stangen kirkko () on Stangen kunnassa Innlandetin läänissä Norjassa sijaitseva kivinen ristikirkko 1200-luvulta. Stange kirke altertavle.jpg|Alttaritaulu Harriet Backer - The Holy Communion celebrated in Stange Church - NG.M.00905 - National Museum of Art, Architecture and Design.jpg|Altergang i Stange kirke (Harriet Backer, 1903) ==Lähteet== ==Aiheesta muualla== Luokka:Norjan kivikirkot kirkko
Ottestadin kirkko

Ottestadin kirkko () on Stangen kunnassa Innlandetin läänissä Norjassa sijaitseva puinen ristikirkko vuodelta 1731. ==Lähteet== ==Aiheesta muualla== Luokka:Norjan puukirkot Luokka:Stange
Kansainvälinen työläisten juhlapäivä

Kansainvälinen työläisten juhlapäivä on työväenliikkeen kansainvälinen joukkokokous- ja mielenosoitusjuhla, jota vietetään 1. toukokuuta eli vapunpäivänä. Työväenliikkeen juhlapäivä () sai alkunsa Yhdysvalloissa 1800-luvulla. Toukokuun ensimmäinen oli Yhdysvalloissa ollut vanhastaan moving-day, päivä, jolloin työsopimukset oli uusittu ja työpaikkaa vaihdettu. Toukokuun 1. päivänä 1886 järjestettiin Yhdysvalloissa laaja yleislakko, jossa vaadittiin kahdeksantuntista työpäivää. Kolme päivää myöhemmin chicagolaiset anarkistit kutsuivat koolle laajan mielenosoituksen lakon aikaisissa mellakoissa kuolleiden työläisten muistoksi. Mielenosoitusta seuranneessa Haymarketin verilöylyssä sai surmansa ainakin neljä työläistä sekä useita poliiseja. Välikohtauksen jälkeen seitsemän anarkistia tuomittiin kuolemaan ja heistä lopulta neljä teloitettiin. Pariisissa vuonna 1889 kokoontunut Toinen internationaali päätti, että ”Haymarketin marttyyreja” muistettaisiin maailmanlaajuisesti 1. toukokuuta 1890 ja ajankohta määrättiin kansainväliseksi työläisten mielenosoituspäiväksi. Välitön esikuva tuli siis Amerikasta, mutta taustalla vaikutti myös keskieurooppalainen perinne. Myös Euroopassa vapun mielenosoitusten taustalla olivat työväenluokan elinolot. Suomessa työläisten vappujuhlien iskulause oli vuosikymmeniä ”kahdeksan tuntia työtä, kahdeksan tuntia virkistystä, kahdeksan tuntia lepoa”. Yhdysvalloissa 1. toukokuuta vietettiin vuodesta 1921 ”amerikkalaistumispäivänä”, koska työväenpäivän () viettämistä 1. toukokuuta pidettiin kommunistisena. Virallisesti 1. toukokuuta on ollut vuodesta 1958 ”uskollisuuspäivä” (Loyalty Day). Suomessa työväen vappumarssit jakautuivat 1920-luvulta alkaen sosialidemokraattien ja kommunistien erillisiin kulkueisiin. == Lähteet == == Aiheesta muualla == * Vapun historiaa: Haymarket. Anarkistinen kirjasto. *
Bhutanin parlamentti

Bhutanin parlamentti () on Bhutanissa toimiva kaksikamarinen parlamentti. Parlamentin ylähuone on Bhutanin kansallisneuvosto ja alahuone Bhutanin kansalliskokous. Bhutanin kansallisneuvostossa on 25 edustajaa, joista 20 sitoutumatonta valitaan vaaleilla ja kuningas valitsee viisi. Kansalliskokouksen 47 edustajaa valitaan vaaleilla. Vaalit toimitetaan joka viides vuosi. Kansalliskokouksen 47 edustajaa edustivat vuoden 2024 vaalien jälkeen kahta puoluetta: 30 kuului Kansan demokraattiseen puolueeseen ja 17 kuului Bhutanin Tendrel-puolueeseen. Parlamentin alahuoneessa on kaksi ja ylähuoneessa kolme naisedustajaa. == Historia == Vuonna 1953 perustettiin ensimmäinen kansanedustuslaitos Bhutaniin, jossa oli 36 jäsentä. Näistä 15 edusti kansaa, ja muut oli nimitettyjä. Kyseinen yksikamarinen parlamentti lakkautettiin vuonna 2007, ja tilalle nousi nykyinen kaksikamarinen parlamentti vuonna 2008. == Lähteet == Luokka:Bhutanin politiikka Luokka:Kansalliset parlamentit
Bhutanin kansalliskokouksen vaalit 2023–2024

Bhutanin kansalliskokouksen vaalit 2023–2024 toimitettiin 30. marraskuuta 2023 ja 9. tammikuuta 2024 47 edustajan valitsemiseksi Bhutanin kansalliskokoukseen, Bhutanin parlamentin alahuoneeseen, viisivuotiskaudeksi. Vaaleissa toisella kierroksella Kansan demokraattinen puolue sai 30 paikkaa ja Bhutanin Tendrel-puolue sai 17 paikkaa. Vaaleissa vain kaksi ensimmäisellä kierroksella suurinta puoluetta sai asettaa ehdokkaita toiselle kierrokselle. Toisella kierroksella molemmat puolueet voivat asettaa yhden ehdokkaan jokaisella vaalipiirillä. Ensimmäisellä kierroksella Kansan demokraattinen puolue sai noin 43 % äänistä. Tendrel-puolue sai lähes 20 % äänistä ja edelliset vaalit voittanut Druk Phuensum Tshogpa -puolue sai noin 15 % äänistä ja jäi siis toisen kierroksen ulkopuolelle. Myös toinen edellisissä vaaleissa paikkoja saanut puolue, Druk Nyamrup Tshogpa, jäi toisen kierroksen ulkopuolelle 13 prosentin kannatuksellaan. Druk Thuendrel Tshogpa -puolue sai noin kymmenen prosenttia äänistä. Äänestysprosentti oli 66; ääniä annettiin noin 330 000, kun äänestäjiä oli noin puoli miljoonaa. Ensimmäisellä kierroksella äänestysprosentti oli 63. == Lähteet == Luokka:Bhutanin vaalit Luokka:Vuoden 2024 vaalit
Antti Kalliokoski

Antti Kalliokoski on suomalainen muusikko ja taikuri kotoisin Köyliöstä. Vuodesta 2023 loppuvuoteen 2024 Kalliokoski soitti bassoa porilaisessa Remix- yhtyeessä. Basson soiton aloitti vuonna 2000, kun hän perusti ensimmäisen yhtyeensä. Hän soitti myös kitaraa The Jukebox -nimisessä yhtyeessä 2013–2023. Taikuuden hän aloitti korttitempuilla yläasteikäisenä vuonna 2007. Nykyään hän esiintyy yritys- ja yksityistilaisuuksissa ympäri Suomen == Lähteet == == Aiheesta muualla == * Taikuri Antti Kalliokoski kotisivut Luokka:Syntymävuosi puuttuu Luokka:Elävät henkilöt Luokka:Suomalaiset taikurit
Alfred Escher

Johann Heinrich Alfred Escher (20. helmikuuta 1819 Zürich – 6. joulukuuta 1882 Zürich) oli sveitsiläinen valtiomies ja yritysjohtaja. Hän oli vuosien 1850–1870 välillä luultavasti Sveitsin vaikutusvaltaisin poliitikko. Häntä on kuvattu yhdeksi modernin, rahoitus- ja talousosaamisesta tunnetun Sveitsin valtion perustajista. ==Elämä ja ura== Escheristä tuli oikeustieteen tohtori Zürichin yliopistossa vuonna 1843, ja vuonna 1844 hänet valittiin Zürichin kantonin suurneuvoston jäseneksi, vuonna 1847 tämän kokouksen puheenjohtajaksi ja vuonna 1848 Zürichin kantonin valtioneuvoston jäseneksi. Seuraavana vuonna hänet nimitettiin Ticinon kantonin liittovaltuuskunnan komissaariksi, ja hän onnistui tässä tehtävässään ratkaisemaan kyseisen kantonin ja Itävallan välille syntyneitä kiistoja. Joulukuussa 1848 hänet nimitettiin Zürichin kantonin johtajaksi ja vuonna 1849 hänestä tuli uuden Sveitsin kansallisneuvoston puheenjohtaja. Tässä tehtävässä hän vaikutti merkittävästi koulutusjärjestelmän parantamiseen ja Sveitsin rautatieverkon laajentamiseen. Hänen ajamaansa vuoden 1852 rautatielakia kritisoitiin kuitenkin siitä, että se jätti Sveitsin rautateiden rakentamisen kantonien ja niiden toimiluvan saaneiden yksityisten yhtiöiden tehtäväksi ja esti puolen vuosisadan ajan Sveitsin valtionrautateiden syntymisen. Hän toimi vuorotellen Sveitsin kansallisneuvosto puheenjohtajana ja varapuheenjohtajana vuosina 1849–1850, 1856–1857 ja 1861–1862. Vuonna 1854 Escher valvoi valtiollisen polyteknillisen korkeakoulun perustamista Zürichiin (ETH Zürich) ja oli useiden Sveitsin suurimpien rautatiehankkeiden, kuten koillisradan ja ennen kaikkea Gotthardin radan, jonka johtajaksi hänet nimitettiin vuonna 1871, liikkeelle paneva voima. Escher perusti rahoittamaan hankkeita 5. heinäkuuta 1856 Schweizerische Kreditanstaltin, Credit Suissen edeltäjän. Hän oli myös mukana perustamassa jälleenvakuutusyhtiötä Swiss Re:tä ja eläkevakuutusyhtiö Swiss Lifea. Preussin kanssa käydyn Neuchâtelin kriisin aikana 1856–1857 hän toimi maltillisesti ja pyrki myös rauhanomaiseen sovintoon kiistassa, joka syntyi Savoijin luovuttamisesta Ranskalle vuonna 1860. Kotikantonissaan hän toimi toistuvasti neuvoston puheenjohtajana ja johti kantonin politiikkaa vuoteen 1868 asti, jolloin demokraattinen puolue kukisti hänen puolueensa ja ajoi läpi perustuslain muutoksen. Escherille pystytettiin vuonna 1889 muistomerkki Zürichin Bahnhofplatzille. ==Lähteet== ==Aiheesta muualla== Luokka:Sveitsiläiset poliitikot Luokka:Sveitsiläiset liikemiehet Luokka:Vuonna 1819 syntyneet Luokka:Vuonna 1882 kuolleet
Nepalin maanjäristys 1988

Nepalin maanjäristys 1988 oli 21. elokuuta 1988 tapahtunut 6,7 Richterin maanjäristys, jonka keskipiste oli Udayapurin piirikunnassa Nepalissa.Nepal: Earthquake - Aug 1988 ReliefWeb, viitattu 4.5.2024 Disaster Case Report: Nepal – Earthquake Office of U.S. Foreign Disaster Assistance, viitattu 4.5.2024 Maanjäristys aiheutti 709 kuolemaa ja ainakin 1 016 loukkaantumista, joista 535 laskettiin vakaviksi. Tuhannet ihmiset jäivät maanjäristyksen seurauksena kodittomiksi, sillä noin 66 000 asuinrakennusta sortui tai vahingoittui. Nepalin maanjäristys tunnettiin eri puolilla maata ja Intian pohjoisosissa. Kaupunkeihin, joihin maanjäristys vaikutti vakavimmin, kuuluivat Dharan, Dhankuta ja Bhaktapur. Voimakkaat monsuunisateet, kulkuyhteyksien puute tai tuhoutuminen ja viestinnän katkeaminen vaikeuttivat maanjäristyksen jälkeisiä pelastustoimia. Monet Himalajan kukkuloiden kylät jäivät täysin eristyksiin maanjäristyksen jälkeen. == Lähteet == 1988 Luokka:Vuoden 1988 maanjäristykset
Vesa Koskela

Vesa Tapani Koskela (22. joulukuuta 1960 Salla, Suomi) on uransa päättänyt Ruotsia edustanut nyrkkeilijä. Suomesta Ruotsiin muutanut Vesa Koskela aloitti nyrkkeilyuransa 15-vuotiaana välisarjassa eli alle 67 kg marraskuussa 1976 Olofströms BC:n riveissä. Ruotsin juniorimestaruuden hän otti seuraavana vuonna. Joulukuussa 1979 hän nyrkkeili nuorten MM-kisoissa Japanin Jokohamassa, jossa hän saavutti MM-pronssia. Vuonna 1980 Koskela nyrkkeili miesten sarjassa edeten Ruotsin mestaruuskisoissa loppuotteluun kokien pistehäviön suomalaistaustaiselle Lasse Frimanille. Pian sen jälkeen hän otteli PM-kisoissa, mutta koki tappion Suomen Kalevi Marjamaalle. Keväällä 1981 Vesa Koskela otti ensimmäisen Ruotsin mestaruuden. Sen jälkeen hän kilpaili kesälla Tampereella EM-kisoissa ja kahden voiton jälkeen eteni välieriin, jossa koki pistetappion Itä-Saksan Karl-Heinz Krügerille. Näin Koskela saavutti EM-pronssia. Hän otti seuraavana vuonna toisen Ruotsin mestaruutensa ja toukokuussa 1982 osallistui Münchenin MM-kisoihin. Niissä hänen ensimmäinen vastustaja oli Yhdysvaltain Mark Breland. Ottelu päättyi keskeytykseen 2. erässä. Brelandista tuli kisoissa maailmanmestari ja valittiin kisojen parhaaksi nyrkkeilijäksi. Vuoden 1983 aikana Koskela otteli useita kansainvälisiä otteluita. Hän hävisi Ruotsin mestaruuskisoissa hieman yllättäen. Hän oli myös mukana Helsingin Gee-Bee -turnauksessa ja Tampereen Tammer-turnauksessa, mutta kummassakaan suomalaisturnauksessa ei tullut turnausvoittoa. Toukokuun 1983 Varnan EM-kisoissa tuli 1. kierroksen tappio Jugoslavian Sreten Mirkovicille. Vuosi 1984 oli Koskelan nyrkkeilyuran viimeinen. Hän edusti nyt tukholmalaista Narva BK:ta. Hän otti 3. Ruotsin mestaruutensa. Samana vuonna hän saavutti PM-mestaruuden ja valittiin olympiaedustajaksi Los Angelesiin. Voitettuaan pakistanilais- ja grenadalaisnyrkkeilijät Koskela kohtasi puolivälierissä Etelä-Korean An Young- Suin, jolle hän koki selvän pistetappion. Koskelan loppusijoitus oli siis jaettu 5. sija. Vesa Koskela otteli vuosina 1976-1984 kaikkiaan 114 ottelua, joissa hän saavutti 75 voittoa, joista 28 tyrmäyksellä. Niistä maaotteluja oli seitsemän, joista voittoja oli neljä. Vesa Koskela on kouluttautunut Tukholmassa naprapaatiiksi, ja hän toimi itsenäisenä yrittäjänä. == Lähteet == Luokka:Ruotsalaiset nyrkkeilijät Luokka:Ruotsinsuomalaiset henkilöt Luokka:Vuonna 1960 syntyneet Luokka:Elävät henkilöt
Kietrz (kunta)

Kietrz on kaupungin sisältävä maalaiskunta Głubczycen piirikunnassa Opolen voivodikunnassa Puolassa. Sen väkiluku oli vuoden 2022 lopussa 10 059\. Kunnan hallintokeskus on Kietrzin kaupunki. == Maantiede == Kietrzin pinta-ala on noin 139,9 neliökilometriä. Tärkeimmät kunnan aluetta halkovat liikenneyhteydet ovat voivodikunnan tiet 416, 419 ja 420. Sen alueella on kaksi käytöstä poistettua rautatielinjaa, 194 ja 325. Kietrz rajautuu Baborówin, Pietrowice Wielkien, Branicen ja Głubczycen kuntiin sekä Tšekin tasavaltaan. Kietrzin kunta sijaitsee Płaskowyż Głubczyckin (”Głubczycen ylätasanko”) alueella. Kunnan pinta-alasta lähes 90 prosenttia on maatalousmaata. Troja-joki virtaa Kietrzin kunnan halki. Pienempiä jokia ovat Morawka, Rozumicki Potok ja Ostra. Korkeus merenpinnasta vaihtelee kunnassa noin 213 metristä noin 321 metriin. === Kylät === Kietrzin kunta jakautuu Kietrzin kaupunkiin ja seuraaviin 12 kylään: *Chruścielów *Dzierżysław *Kozłówki *Lubotyń *Ludmierzyce *Nasiedle *Nowa Cerekwia *Pilszcz *Rogożany *Rozumice *Ściborzyce Wielkie *Wojnowice == Väestö == Kietrzin kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 12 588. Vuoden 2023 lopussa 50,7 prosenttia kunnan asukkaista oli naisia ja 49,3 prosenttia miehiä. Alle 18-vuotiaat muodostivat kunnan väestöstä 15,5 prosenttia, työikäiset 59,9 prosenttia ja eläkeikäiset 24,5 prosenttia. Väestön keski-ikä oli 43,6 vuotta. Vuonna 2023 kunnan työttömyysaste oli 10,2 prosenttia. == Lähteet == == Aiheesta muualla == * Luokka:Opolen voivodikunnan kunnat
Tōru Fujisawa

Tōru Fujisawa (, s. 21. tammikuuta 1967 Hokkaidō) on japanilainen mangaka. Hänen tunnetuimpiin töihinsä kuuluu Great Teacher Onizuka, josta on tehty myös sovitukset televisioon ja elokuvaksi. == Lähteet == Luokka:Japanilaiset sarjakuvantekijät Luokka:Vuonna 1967 syntyneet Luokka:Elävät henkilöt
Kvanttiturvallinen salaus

Kvanttiturvallinen salaus (, PQC) tarkoittaa salausmenetelmää, joka tarjoaa tietoturvaa kun tulevaisuuden kvanttitietokoneet yleistyvät. Perinteisille tietokoneille vaikeat algoritmit ovat kvanttitietokoneilla helposti ratkaistavissa, jolloin esimerkiksi julkisen avaimen salaus voidaan murtaa kvanttitietokoneella. Esimerkiksi Peter Shorin vuonna 1994 esittelemä Shorin algoritmi olisi tehokas tapa alkulukujen etsimiseen kvanttitietokoneella ja mahdollisesti tehokkaampiakin tapoja on esitetty. Symmetrisen salauksen menetelmät eivät ole yleensä alttiita Shorin algoritmilla murtamiselle, mutta ne ovat alttiita Groverin algoritmilla murtamiselle. Groverin algoritmilla etsittäessä avaimen tarjoama suoja on {2^{n/2}}, jolloin 128-bittinen avain (AES-128, 2^{128}) tarjoaa vain 64-bittiseen avaimeen (2^{64}) verrattavan suojauksen. NIST ajaa hanketta kvanttiturvallisen salauksen standardoimisesta ja ilmoitti kolmen FIPS-standardin hyväksynnästä elokuussa 2024. Vaikka kvanttitietokoneet voivat murtaa menetelmiä kuten RSA, DSA ja ECDSA, on olemassa myös joukko menetelmiä, jotka ovat turvallisia sekä kvanttitietokoneita että perinteisiä tietokoneita vastaan. Menetelmät, jotka riippuvat suurten lukujen jakamisesta alkutekijöihinsä, tai elliptisen käyrän salaus, ovat heikkoja kvanttitietokoneita vastaan. Kryptografiseen tiivisteeseen perustuva julkisen avaimen salaus on eräs menetelmä, joka on vahva myös kvanttitietokoneita vastaan. Kvanttitietokoneet eivät vielä ole onnistuneet ratkaisemaan NP-täydellisiä ongelmia. Monen muuttujan salaus on vahva, mutta sisältää hyväksikäytettäviä rakenteita ja heikkouksia löydetään jatkuvasti. Eräät tahot ovat aloittaneet siirtymisen hilapohjaisiin salausmenetelmiin, jotka perustuvat joukoille vektoreita. NIST on hyväksynyt kolme FIPS-standardia kvanttiturvalliseen salaukseen: * FIPS 203 on menetelmä avainten vaihtoon julkisen kanavan yli * FIPS 204 ja FIPS 205 ovat digitaalisen allekirjoituksen menetelmiä FIPS 203 kuvaa ML-KEM -avaintenvaihtomekanismin (Module-Lattice-Based Key-Encapsulation Mechanism). Menetelmä sisältää algoritmeja, jotka perustuvat aiempaan CRYSTALS-Kyber -ehdotukseen eräillä eroavaisuuksilla. Menetelmässä käytetään tarkoituksella lisättyä häiriötä, jolloin lineaariyhtälön ratkaiseminen on vaikeaa ilman yksityistä avainta. == Katso myös == * Kvanttisalaus == Lähteet == Luokka:Salakirjoitustekniikka Luokka:Kvantti-informaatiotiede
Hilapohjainen salaus

Hilapohjainen salaus on salausmenetelmä, joka perustuu numeroiden tiettyihin ominaisuuksiin. Hilapohjaiset menetelmät ovat toistaiseksi kvanttiturvallisia salausmenetelmiä koska ei tunneta menetelmää, jolla kvanttitietokone voisi ne ratkaista nopeammin kuin klassinen tietokone. Eräät tahot ovat aloittaneet siirtyminen hilapohjaisiin salausmenetelmiin. Miklós Ajtai esitti vuonna 1996 vektorien laskentaan liittyviä pulmia, jotka olisivat riittävän vaikeita salausmenetelmiä varten. NISTin kvanttiturvallisen salauksen standardiin on ehdokkaina hilapohjaisia salausmenetelmiä. Useita kvanttiturvallisia vaihtoehtoja pidetään vaativampana avainten luonnissa, allekirjoittamisessa ja varmistamisessa. Hilapohjaisia menetelmiä pidetään vaihtoehtona tehokkuuden ja luotettavuuden vuoksi. == Katso myös == * Hila (matematiikka) == Lähteet == Luokka:Salakirjoitustekniikka
Ramilson Almeida da Silva

Ramilson Almeida da Silva (s. 21. elokuuta 1999) on brasilialainen jalkapalloilija, pelipaikaltaan maalivahti. Hän edustaa Suomen Veikkausliigassa Ekenäs IF:ää. Almeida siirtyi kotimaastaan Suomeen vuoden 2019 alkupuolella. Hän pelasi Atlantiksen A-junioreissa SM-sarjaa sekä edustusjoukkueessa kaudella 2019 Kolmosta ja sen jälkeen Kakkosta. Hän siirtyi kaudeksi 2022 Helsingin IFK:hon, jossa hän pelasi 14 veikkausliigaottelua aloitettuaan kauden lainalla Kakkosessa Nurmijärven Jalkapalloseurassa. Hän on edustanut kaudesta 2023 alkaen Ekenäs IF:ää, joka voitti kaudella 2023 Ykkösen ja nousi kaudeksi 2024 Veikkausliigaan. Almeida pelasi Ykkösessä 25 ottelua, joissa hän päästi yhteensä 18 maalia ja pelasi 13 nollapeliä. Hänet palkittiin Ykkösen parhaana maalivahtina. == Lähteet == Luokka:Brasilialaiset jalkapalloilijat Luokka:Vuonna 1999 syntyneet Luokka:Elävät henkilöt
Bhutanin kansalliskokouksen vaalit 2018

Bhutanin kansalliskokouksen vaalit 2018 toimitettiin Bhutanissa 15. syyskuuta ja 18. lokakuuta 2018 47 edustajan valitsemiseksi Bhutanin parlamentin alahuoneeseen, Bhutanin kansalliskokoukseen. Maan vaalijärjestelmässä on kaksi kierrosta, jossa ensimmäisellä valitaan kaksi puoluetta, jotka saavat asettaa ehdokkaita, ja toisella valitaan itse edustajat. Druk Nyamrup Tshogpa -puolue sai 30 edustajaa ja Druk Phuensum Tshogpa sai 17 edustajaa. Ensimmäisellä kierroksella äänestysprosentti oli 66 ja toisella 72. == Tulokset == === Ensimmäinen kierros === Äänet jakautuivat ensimmäisellä kierroksella seuraavasti. * DNT: 92 727 ääntä (31,8 %) * DPT: 90 020 ääntä (30,9 %) * PDP: 79 883 ääntä (27,4 %) * BKP: 28 473 ääntä (9,8 %) === Toinen kierros === Toiselle kierrokselle pääsi siis DNT ja DPT. DNT sai 172 268 ääntä eli 55 prosentin kannatuksen sekä 30 paikkaa. DPT sai puolestaan 141 205 ääntä ja 45 prosentin kannatuksen sekä 17 paikkaa. == Lähteet == Luokka:Bhutanin vaalit Luokka:Vuoden 2018 vaalit
Maing

Maing on kunta Pohjois-Ranskassa Nordin departementissa Hauts-de-Francen alueella. Se sijaitsee Escautjoen varrella, noin seitsemän kilometriä Valenciennesin kaupungista etelään. Hiekkakivestä rakennetussa Saint Géryn seurakuntakirkossa on 1300-luvulta peräisin oleva julkisivu. Kirkon laiva on rakennettu 1300- ja 1600-luvuilla. Pilarit ovat osittain peräisin 1100-luvulta. Maingin uusklassinen kaupungintalo rakennettiin vuosina 1847-48. Vuonna 1832 oli tullut voimaan koulutuksesta vastaavan ministerin François Guizot’n ajama laki, joka edellytti että joka kunnassa piti olla koulu sekä pojille että tytöille. Maingin kaupunki käytti tätä Guizotin lakia hyväkseen, ja rakennutti yhdistetyn koulu- ja kaupungintalon. == Urheilu == Kunnassa on Pariisi–Roubaix kaksi maantiepyöräkilpailussa käytettävää kivitieosuutta eli pavéa.Maing-Quérénaing osuuden pituus on 3 000 metriä ja nousu 59 metriä. Maing-Monchaux-sur-Ecaillon osuuden pituus on 1 700 metriä ja nousu 39 metriä. ==Lähteet== ==Aiheesta muualla== Luokka:Nordin kunnat
Karjalan tasavallan taidemuseo

pienoiskuva|Taidemuseo ulkoa. Karjalan tasavallan taidemuseo () on vuonna 1960 perustettu museo Petroskoissa Venäjällä. Kirovin aukiolla sijaitseva uusklassistinen tiilirakennus on entinen Aunuksen kuvernementin miesten lukio, joka rakennettiin vuonna 1790. Vuonna 1785 Katariina II antoi Venäjän kaupunkien kehittämissuunnitelman, josta vastasi venäläinen arkkitehti ja kaupunkisuunnittelija Ivan Lem. Museo avattiin 20. lokakuuta vuonna 1960. Museon ensimmäinen johtaja oli M. V. Popova. Museokokoelman muodostivat Karjalan kansallismuseosta siirretyt teokset. Museon kokoelmaa täydennettiin Venäläisen taidemuseon, Tretjakovin gallerian ja Eremitaašin teoksilla. Museon johtaja on Natalja Vavilova. Yhteensä museon kokoelmassa on yli 16 000 taide- esinettä. Museon tunnetuimpia taiteilijoita ovat Viktor Vasnetsov, Vasili Polenov, Ivan Šiškin, Ivan Aivazovski, Ilja Repin ja Isaak Levitan. Vuonna 2019 museolle annettiin uusi varastotila, joka auttoi järjestämään uutta pysyvää interaktiivista Kalevalan universumi -näyttelyä Kalevalan kuvituksista. ==Museon kokoelmat== * Kokoelma 1600–1700 luvun ikoneja. * Käyttötaidekokoelma, joka sisältää kansallispukuja, kirjontaa, puunveistoa, puunmaalausta jne. Kokoelmaan kuuluu yli 2 000 teosta. Se sisältää kansantaiteilijoiden teoksia 1800-luvulta nykypäivään. * 1700–1900-luvun alun venäläisen taiteen kokoelma (yli 600 esinettä). Teokset saatiin Eremitaašista, Venäläisestä museosta, Tretjakovin galleriasta pääosin 1960-luvun alussa. * 1900-luvun isänmaallisen taiteen kokoelma. Noin 4 000 teosta. * 1900-luvun Karjalan taiteen kokoelma. * Kalevala-kokoelma, noin 700 esinettä. * Hollantilaisten vanhojen mestarien kokoelma. Teokset saatiin Karjalan tasavallan kansallismuseosta vuonna 1960. == Lähteet == * Virallinen museon sivusto * https://web.archive.org/web/20121103032309/http://www.cakarelia.ru/library/6/ * https://www.hs.fi/kaupunki/art-2000003642059.html * Uutinen Kalevalan universumi -näyttelystä Luokka:Venäjän taidemuseot Luokka:Petroskoi
II Most Wanted

II Most Wanted on yhdysvaltalaisten laulajien Beyoncén ja Miley Cyrusin kappale joka julkaistiin Parkwood Entertainmentin ja Columbia Recordsin kautta. Kappale julkaitiin Beyoncén kahdeksannen studioalbumin Cowboy Carterin kolmantena singlenä 26. huhtikuuta 2024. Beyoncé ja Cyrus kirjoittivat kappaleen yhdessä Ryan Tedderin ja Michael Pollackin kanssa. Kappeletta ovat olleeet tuottamassa Pollack, Shawn Everett ja Jonathan Rado. == Kappaleet == II Most Wanted - Suoratoisto/digitaalinen lataus # == Lähteet == Luokka:Vuoden 2024 kappaleet Luokka:Beyoncé Knowlesin kappaleet Luokka:Miley Cyrusin kappaleet Luokka:Yhdysvaltalaiset countrykappaleet
Nyrkkeilyn Euroopan-mestaruuskilpailut 1983

Vuoden 1983 nyrkkeilyn Euroopan-mestaruuskilpailut järjestettiin 7.–15. toukokuuta 1983 Bulgarian Varnassa. Nämä järjestykseltään 25. kisat oteltiin 12 painoluokassa ja niihin osallistui 149 nyrkkeilijää 19 maasta. ==Mitalistit== Sarja Kultaa Hopeaa Pronssia Kevyt kärpässarja (48 kg) Ismail Mustafov Salvatore Todisco Mustafa Genç Beibout Jesšanov Kärpässarja (51 kg) Petar Lessov János Váradi Constantin Titoiu Rachit Kabirov Kääpiösarja (54 kg) Juri Aleksandrov Sami Buzoli Klaus-Dieter Kirchstein Pavel Madura Kääpiösarja (54 kg) Serik Nurkazov Plamen Kamburov Róbert Gönczi Frank Rauschning Kevytsarja (60 kg) Emil Čuprenski Carlo Russolillo Tibor Puha Viktor Demjanenko Kevyt välisarja (63,5 kg) Vasili Šišov Mirko Puzovic Jordan Lessov Siegfried Mehnert Välisarja (67 kg) Pjotr Galkin Luciano Bruno Mihai Ciubotaru Kieran Joyce Kevyt keskisarja (71 kg) Valeri Laptev Ralf Hunger Mihail Takov Gheorghe Simion Keskisarja (75 kg) Vladimir Melnik Doru Maricescu Henry Maske Nusret Redžepi Raskas keskisarja (81 kg) Vitali Kozhanovski Paweł Skrzecz Pero Tadić Eyüp Çiftçi Raskassarja (91 kg) Aleksandr Jagubkin Gyula Alvics Grzegorz Skrzecz Paul Golumbeanu Superraskassarja (yli 91 kg) Francesco Damiani Ulli Kaden Aleksandr Mirošnitšenko Petar Stoimenov ==Mitalitaulukko== Sija Maa Kultaa Hopeaa Pronssia Yhteensä 1 8 0 4 12 2 Bulgaria 3 1 3 7 3 1 3 0 4 4 0 2 4 6 5 0 2 2 4 6 0 2 1 3 7 Romania 0 1 4 5 8 0 1 1 2 9 0 0 2 2 0 0 2 2 11 0 0 1 1 Yhteensä 12 12 24 48 ==Suomen joukkue== Painoluokka Nyrkkeilijä Sijoitus 57 kg Veli Koota Tappio 1. ottelussa 60 kg Jose Tuominen Tappio 1. ottelussa 75 kg Pekka Laasanen Tappio 1. ottelussa == Lähteet == * Vuoden 1983 EM-kisat Varnassa: Tulokset Luokka:Nyrkkeilyn Euroopan-mestaruuskilpailut Luokka:Vuoden 1983 urheilu Luokka:Bulgarian urheilu
Miekkailun maailmanmestaruuskilpailut

Miekkailun maailmanmestaruuskilpailut ovat Kansainvälisen miekkailuliiton järjestämät mestaruuskilpailut, joissa kilpaillaan kalvalla, säilällä ja floretilla. Mestaruuskilpailut aloitettiin Euroopan-mestaruuskilpailuina vuonna 1921, ja vuodeksi 1936 niiden arvo korotettiin maailmanmestaruuskilpailuiksi. == Lähteet == *
Morgan Studios

Morgan Studios oli Lontoossa sijainnut äänitysstudio. Sen perustivat vuoden 1967 lopulla Barry Morgan, Monty Babson, Jerry Allen ja Leon Clavert. Studiossa äänittivät levyjään esimerkiksi Lou Reed, Paul McCartney, Pink Floyd, Cliff Richard, Steve Harley & Cockney Rebel, Ten Years After, Thin Lizzy, Squeeze ja The Stone Roses. Studio myytiin 1980-luvulla, minkä jälkeen toimintaa jatkoivat uudet studiot Power Plant ja Battery Studios. == Lähteet == Luokka:Brittiläiset musiikkistudiot Luokka:Lontoon kulttuuri
Bhutan paralympialaisissa

Bhutan on osallistunut yhden kerran paralympialaisiin. Vuonna 2017 perustettu Bhutanin paralympiakomitea lähetti kolme urheilijaa Tokion 2020 kisoihin. Heistä ei päässyt kukaan mitalisijoille. == Osallistumiset kesäparalympialaisittain == == Lähteet == Paralympialaisissa Luokka:Paralympiaurheilu maittain
Keltakulmatyranni

Keltakulmatyranni (Satrapa icterophrys) on tyranneihin kuuluva lintulaji. Lajia tavataan Etelä-Amerikassa. ==Koko ja ulkonäkö== Keltakulmatyranni kasvaa noin 16 cm pitkäksi. Sukupuolet muistuttavat toisiaan ulkonäöltään. Lajin päälaki on harmahtavan ruskea ja päässä on keltainen silmäkulmajuova. Selkä on ruskehtavan vihreä. Linnun siivet ovat mustat ja niissä on kaksi vaaleaa juovaa. Keltakulmatyrannin rinta ja vatsa ovat keltaiset. == Levinneisyys ja elintavat == Keltakulmatyrannin levinneisyysalue on kaksiosainen. Sitä tavataan Venezuelan ja Kolumbian pohjoisosista sekä Brasiliasta Argentiinaan. Eteläisimmät populaatiot muuttavat eteläisen pallonpuoliskon talven ajaksi pohjoisemmaksi. Lajin elinympäristöä ovat ruohomaat, pensaikot ja metsien reunamaat. Keltakulmatyrannit liikkuvat useimmiten yksin ja joskus pareittain. Sen pesä on kuppimainen. == Lähteet == Luokka:Tyrannit
Malin Klingenberg

Malin Klingenberg (s. 1969) on suomalainen ruotsiksi kirjoittava lastenkirjailija. Klingenberg voitti Arvid Mörnen kirjoituskilpailun vuonna 2003. Vuonna 2015 hänen teoksensa Alberta Ensten och uppfinnarkungen oli Ahvenanmaan ehdokas Pohjoismaiden neuvoston lasten- ja nuortenkirjallisuuspalkinnon saajaksi. Vuonna 2017 Klingenberg sai Runeberg Junior -palkinnon teoksesta Den fantastiske Alfredo (suom. Mahtava Alfredo). Vuonna 2020 hän oli ehdolla saman palkinnon saajaksi teoksella Fisens liv (suom. Pierun elämää). Vuonna 2024 Klingenbergin kuvakirja Skelettet (suom. Luuranko) on Suomen ehdokas Pohjoismaiden neuvoston lasten- ja nuortenkirjallisuuspalkinnon saajaksi. Klingenbergin teoksia on käännetty 15 kielelle, muun muassa suomeksi, tanskaksi, englanniksi, viroksi, bulgariaksi, saksaksi, espanjaksi, tšekiksi, italiaksi, kiinaksi ja koreaksi. ==Suomennetut teokset== * Prinsessakirja (2018) * Pierun elämää (2019) * Patrik ja superseniorit 1: Seniorivoimaa! (2019) * Patrik ja superseniorit 2: Irene ja setelisieppo (2019) * Patrik ja superseniorit 3: Väärä Bertta (2020) * Patrik ja superseniorit 4: Mahtava Alfredo (2020) * Patrik ja superseniorit 5: Taijan taiat (2021) * Patrik ja superseniorit 6: Suuri seniorimittelö (2021) * Viisi hauvaa (2021) * Luuranko (2022) * Zakir ja kevät (2023) * Tasangon tyttäret (2024) * Karkulaiset (2024) ==Lähteet== Luokka:Suomalaiset lasten- ja nuortenkirjailijat Luokka:Vuonna 1969 syntyneet Luokka:Elävät henkilöt
Nyrkkeilyn Euroopan-mestaruuskilpailut 1985

Vuoden 1985 nyrkkeilyn Euroopan-mestaruuskilpailut järjestettiin 25. toukokuuta – 2. kesäkuuta 1985 Budapestissa, Unkarissa. Nämä järjestykseltään 26. kisat oteltiin 12 painoluokassa ja niihin osallistui 142 nyrkkeilijää 23 maasta. ==Mitalistit== Sarja Kultaa Hopeaa Pronssia Kevyt kärpässarja (48 kg) René Breitbarth Ivailo Marinov Róbert Isaszegi Karimžan Abdrahmanov Kärpässarja (51 kg) Dieter Berg Andrea Mannai Shawn Casey Krasimir Tšolakov Kääpiösarja (54 kg) Ljubiša Simić Aleksandăr Hristov Jarmo Eskelinen Tibor Botos Kevytsarja (57 kg) Samson Hatšatrjan Dragan Konovalov Tomasz Nowak Jari Grönroos Kevyt välisarja (60 kg) Emil Tšuprenski Torsten Koch Nurlan Abdukalykov Jose Tuominen Välisarja (63,5 kg) Siegfried Mehnert Imre Bacskai Vjatšeslav Janovski Mirko Puzović Välisarja (67 kg) Israel Akopkohjan Joni Nyman Dragan Vasiljević Borislav Abadžiev Kevyt keskisarja (71 kg) Michael Timm Babken Sagradjan Sandor Hranek Mihail Takov Keskisarja (75 kg) Henry Maske Zoltan Fuzesy Filko Ruštšukliev Doru Maricescu Raskas keskisarja (81 kg) Nurmagomed Šanavazov Markus Bott John Beckles Pero Tadic Raskassarja (91 kg) Aleksandr Jagubkin Gyula Alvics Dejan Kirilov Arnold Vanderlyde Superraskassarja (yli 91 kg) Ferenc Somodi Vjatšeslav Jakovlev Janusz Zarenkiewic Aziz Salihu ==Mitalitaulukko== Sija Maa Kultaa Hopeaa Pronssia Yhteensä 1 5 1 0 6 2 4 2 3 9 3 1 3 3 7 4 Bulgaria 1 2 5 8 5 1 1 4 6 6 0 1 3 4 7 0 1 0 1 0 1 0 1 9 0 0 2 2 10 0 0 1 1 0 0 1 1 0 0 1 1 Romania 0 0 1 1 Yhteensä 12 12 24 48 ==Suomen joukkue== Painoluokka Nyrkkeilijä Sijoitus 48 kg Veli-Matti Välimäki Tappio 1. ottelussa 51 kg Jukka Arola Tappio 1. ottelussa 54 kg Jarmo Eskelinen Pronssia 57 kg Jari Grönroos Pronssia 60 kg Jose Tuominen Pronssia 67 kg Joni Nyman Hopeaa 71 kg Esa Hukkanen Tappio 1. ottelussa 75 kg Pekka Laasanen Tappio 2. ottelussa 91 kg Jouni Kopola Tappio 1. ottelussa == Lähteet == * Vuoden 1985 EM-kisat Budapestissa: Tulokset Luokka:Nyrkkeilyn Euroopan- mestaruuskilpailut Luokka:Vuoden 1985 urheilu Luokka:Budapestin urheilu
Juha Pikkarainen (kirjailija)

Juha Pikkarainen (s. 1953 Kemi) on suomalainen kirjailija, toimittaja ja kunnallispoliitikko. == Elämä == Pikkarainen opiskeli kirjallisuutta ja historiaa Tampereen yliopistossa vuosina 1973-1980. Hän jätti opintonsa kesken saatuaan vakituisen työpaikan monivuotiselta kesätyöpaikaltaan Kemijärven sellutehtaalta. Vuosina 2007-2008 Pikkarainen tuli tunnetuksi yhtenä sellutehtaan lakkauttamista vastustaneen Kemijärven massaliikkeen johtohahmoista. Pikkairainen kuului liikkeen kolmihenkiseen työvaliokuntaan ja toimi sen tiedottajana. Pikkarainen kirjoitti myös Kansan Uutisiin massaliikkeen toimintaa seuranneita kolumneja, joista myöhemmin koottiin kirja. Vuonna 2009 Pikkarainen sai sakkotuomion rahankeräysrikoksesta, kun kansanliikkeen verkkosivuilla kehotettiin antamaan taloudellista tukea, mutta hovioikeus kumosi tuomion kaksi vuotta myöhemmin. Pikkarainen toimitti Yle Lapin Radioon 1990-luvun alusta lähtien 26 vuoden ajan kirjallisuusohjelmaa Pikkaraisen kirjakammi, jossa hän esitteli yli 1 200 kirjaa. Myöhemmin hänen kirjapakinoitaan on julkaistu Koti-Lappi-lehdessä ja vuonna 2023 ilmestyi niistä koottu kirja. Teos sisältää myös hänen esseitään historiasta, kirjallisuudesta ja politiikasta. Vasemmistoliittoa edustava Pikkarainen on pitkäaikainen Kemijärven kaupunginvaltuuston jäsen ja hän on toiminut myös sen varapuheenjohtajana. Vuonna 2015 Pikkaraiselle myönnettiin kunnallisneuvoksen arvonimi. == Teokset == * * * == Lähteet == Luokka:Suomalaiset toimittajat Luokka:Suomalaiset kirjailijat Luokka:Suomalaiset kirjallisuuskriitikot Luokka:Suomalaiset kansalaisaktivistit Luokka:Kemijärven kaupunginvaltuutetut Luokka:Vasemmistoliiton poliitikot Luokka:Vuonna 1953 syntyneet Luokka:Elävät henkilöt
Olga Tepponen

Olga Tepponen (4. toukokuuta 1859 Joroinen – 1942) oli suomalainen kotiteollisuuden parissa toiminut opettajan rouva ja kudonnan kustantaja.Virrankoski, Pentti: Tepponen, Olga. Kansallisbiografia- verkkojulkaisu. Studia Biographica 4. Helsinki: Suomalaisen Kirjallisuuden Seura, 1997– (viitattu 5.5.2024) Olga Tepponen 70-vuotias, Helsingin Sanomat, 05.05.1929, nro 120, s. 10, Kansalliskirjaston digitaaliset aineistot Olga Tepponen asui naimisiin mentyään useita vuosikymmeniä Pieksämäellä. Hän hankki itselleen ammattipätevyyden kankaankudonnassa ja alkoi harjoittaa kutomaliikettä 100 markan alkupääomalla. Hän hankki taiteilijain valmistamat mallit eri kangaslaaduille ja jakoi työtehtävät kutojille näiden taipumusten mukaan. Tepposen johdolla Pieksämäen ja lähiseudun kutojat valmistivat sitten karvalankamattoja, uutimia, raanuja ja drellejä. Tepponen hoiti myös valmiiden tuotteiden myynnin ja aloitti liikesuhteet Helsingin suurten kotiteollisuusliikkeiden Käsityön Ystävien ja Kotiteollisuusyhdistyksen kanssa tehden edelläkäsin myyntisopimuksia eri tuotteille. Korkealaatuiset tuotteet menivät hyvin kaupaksi Helsingissä ja niiden valmistus toi hyviä lisätuloja kankaiden kutojille. Tepponen asui leskeksi jäätyään Mikkelissä ja harjoitti neuvontatoimintaa kudonnan ja muun käsiteollisuuden alalla. Hänen ikääntyessään varsinainen liiketoiminta siirtyi nuorempien käsiin. Tepponen oli perustamassa Mikkelin läänin Kotiteollisuusyhdistystä 1900-luvun alussa ja kuului yhdistyksen johtokuntaan vuoteen 1938 saakka, jolloin hän muutti Mikkelistä Helsinkiin. Hän oli yhdistyksen kunniajäsen ja sai 1938 Suomen Kotiteollisuusjärjestöjen Keskusliiton ansiomerkin.Rouva Olga Tepponen tänään 80-vuotias, Mikkelin Sanomat, 04.05.1939, nro 49, s. 5, Kansalliskirjaston digitaaliset aineistot == Lähteet == Luokka:Suomalaiset käsityöläiset Luokka:Suomalaiset yrittäjät Luokka:Vuonna 1859 syntyneet Luokka:Vuonna 1942 kuolleet
Namcha Barwa

Namcha Barwa tai Namchabarwa () on Mêdogissa Nyingchin prefektuurissa, Tiibetin autonomisella alueella sijaitseva 7 782 metriä korkea vuori. Sinne nousivat ensimmäistä kertaa kiinalais-japanilainen vuorikiipeilijäryhmä vuonna 1992. Vuoren nimi Namcha Barwa tarkoittaa tiibetin kielellä esimerkiksi "liekehtivää salamaa" tai "taivaaseen iskevää keihästä". Tällä on kuvattu vuorenhuipun vaarallistuutta. Tämä johtuu muun muassa siitä, että vuori sijaitsee Yarlung Tsangpoo Canyonilla, jolla tavataan usein maanjäristyksiä tai lumivyöryjä. == Lähteet == Luokka:Tiibetin vuoret
Bhutanin yhdistynyt puolue

Bhutanin yhdistynyt puolue (, lyhenne DNT) on bhutanilainen keskusta- vasemmistolainen poliittinen puolue. Puolueen tärkeimpiin tavoitteisiin kuuluu hyvä talouskasvu sekä Bhutanin nostaminen kehittyneeksi maaksi vuoteen 2034 mennessä. Puolue ei vuosien 2023–2024 vaaleissa päässyt parlamenttiin, sillä Bhutanin vaalijärjestelmässä vain kaksi suurinta puoluetta ovat edustettuna parlamentissa. Edellisissä vaaleissa puolueella oli kansalliskokouksen 47 paikasta hallinnassaan 30. Puolue käytti aiemmin nimeä Sosiaalidemokraattinen puolue. == Lähteet == Luokka:Bhutanin puolueet
Kansan demokraattinen puolue (Bhutan)

Kansan demokraattinen puolue () on Bhutanissa toimiva poliittinen progressiivinen puolue. Puolueella on Bhutanin kansalliskokouksessa 30 paikkaa 47:stä vuosien 2023–2024 vaalien jälkeen. Puolue lupasi vaaleissa paljon talouden parantamiseen liittyvää. Lisäksi se lupasi mm. puhdasta juomavettä, ilmaisen koulutuksen ja terveydenhuollon kehittämistä sekä 97,5 prosentin työllisyysasteen. Puolue on maan vanhin, sillä se perustettiin vuonna 2007. Puolueen johtajana toimii Tshering Tobgay. == Lähteet == Luokka:Bhutanin puolueet Luokka:Liberaalit puolueet
Bhutanin Tendrel-puolue

Bhutanin Tendrel-puolue (BTP; ) on bhutanilainen poliittinen puolue. Puolue rekisteröitiin vuonna 2023 maan kuudenneksi poliittiseksi puolueeksi. Puolue sai vuosien 2023–2024 vaaleissa 17 paikkaa 47-paikkaiseen kansalliskokoukseen. Puolueen puheenjohtajana toimii Pema Chewang. Puolue tavoittelee Bhutanin taloudellista riippumattomuutta, kotitalouksien tulojen kasvattamista ja köyhyyden vähentämistä. Puolue kannattaa sitä, että jokainen maan asukas saa mahdollisimman hyvän koulutuksen. Puolue haluaa parantaa vanhusten hyvinvointia sosiaaliturvajärjestelmän avulla. Lisäksi puolue kannattaa yli 65-vuotiaille ei-eläkeläisille sekä vammaisille perustuloa. == Lähteet == Luokka:Bhutanin puolueet
Suomen joukkue jääkiekon maailmanmestaruuskilpailuissa 2024

Suomen jääkiekkomaajoukkue Tšekissä järjestestettävissä vuoden 2024 maailmanmestaruuskilpailuissa. Suomen joukkue pelaa A-lohkossa. Joukkueen päävalmentaja on Jukka Jalonen ja joukkueenjohtaja on Jere Lehtinen. Joukkue pääsi puolivälieriin, jossa Suomi hävisi Ruotsia vastaan maalein 1-2. Suomen turnaus päättyi puolivälieriin ja 8. sijaan. == Kokoonpano == Nro. Paikka Nimi Seurajoukkue Liiga 29 M Harri Säteri EHC Biel NL 30 M Lassi Lehtinen Modo Hockey SHL 32 M Emil Larmi Växjö Lakers HC SHL 2 P Rasmus Rissanen Örebro HK SHL 3 P Olli Määttä (A) Detroit Red Wings NHL 4 P Mikko Lehtonen (A) ZSC Lions NL 7 P Oliwer Kaski HV71 SHL 18 P Vili Saarijärvi SCL Tigers NL 33 P Veli- Matti Vittasmäki Tappara SM-liiga 50 P Juuso Riikola SCL Tigers NL 82 P Jesper Mattila KalPa SM-liiga 12 H Jere Innala Frölunda HC SHL 15 H Juha Jääskä HIFK SM-liiga 19 H Konsta Helenius Jukurit SM-liiga 21 H Patrik Puistola Jukurit SM-liiga 24 H Hannes Björninen Örebro HK SHL 25 H Pekka Jormakka Jukurit SM- liiga 13 H Jesse Puljujärvi Pittsburgh Penguins NHL 48 H Valtteri Puustinen Pittsburgh Penguins NHL 57 H Arttu Hyry Kärpät SM-liiga 64 H Mikael Granlund (C) San Jose Sharks NHL 71 H Ahti Oksanen IK Oskarshamn SHL 79 H Oliver Kapanen KalPa SM-liiga 80 H Saku Mäenalanen SCL Tigers NL 81 H Iiro Pakarinen HIFK SM-liiga == Lähteet == 2024